A pesar de la suya situación en bell meyo de las serranías de Gúdar, la villa ye relativament plana por estar en un polje, d'orichen karstico. Lo polje de Mosqueruela ye actualment ubierto enta l'Este por lo ret fluvial de lo río Mallo, que pasa cerca de lo castiello de Mallo y ye tributario de lo río Seco. Bi ha zonas en lo norte de lo termin de Mosqueruela que desauguan enta lo río de las Truitas, tributario de lo río Alcherez.